Diari Oficial de la Generalitat Valenciana


Sumari del DOGV 6079, del 14-08-2009 (2009/9222)

Notificació a Construcciones Cañero SL. Expedient número VIVI/040502/161.
-------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9222


Data del document
:   25-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Construcciones Cañero SL. Expedient número VIVI/040502/161. [2009/9222]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la resolució a Construcciones Cañero, SL amb expedient VIVI/040502/161.  
Resolució   
Vist el procediment sancionador VIVI/0490502/161 seguit contra Construcciones Cañero, SL, per infracció del règim legal que regula els habitatges de protecció pública.  
Vist que amb data 28.06.2004 l'instructor del procediment eleva l'oportuna proposta de resolució.  
Vist que els expedientats no hi formulen al·legacions.  
Vist que han transcorregut més de sis mesos des de la data d'iniciació del procediment i de conformitat amb el que estableix l'article 44.2 de la Llei 30/1992, de 26 de novembre, i l'art. 20.6 del Reial decret 1398/1993, de 4 d'agost, es declara la caducitat d'aquest procediment.  
Atés que sense perjudici de tot l'anterior, la declaració de caducitat no exonera el promotor de la seua obligació de reparar les deficiències constructives apreciades i que consten en la proposta de resolució de data 28.06.2004. Aquesta obligació no és conseqüència de l'existència d'infracció administrativa sinó que resulta de l'especial responsabilitat que l'article 111 del Decret 2114/1968, de 24 de juliol, Reglament d'habitatges de protecció oficial imposa al promotor, establint que si en el transcurs de cinc anys, des de la qualificació definitiva, es manifesten vicis o defectes de la construcció que fan necessàries obres de reparació podrà imposar-se'n l'execució al promotor.  
Aquesta responsabilitat té caràcter objectiu i és independent de la responsabilitat administrativa sancionadora derivada d'infraccions al règim jurídic d'habitatges de protecció pública, així ho ha reconegut la jurisprudència del Tribunal Suprem, entre altres, sentències de la Sala Contenciosa Administrativa de 29 juny 2002 i de 27 de juliol de 1998, que declaren que «la relació jurídica que s'estableix entre l'administració i el promotor d'una edificació subjecta al règim d'habitatges de protecció oficial, i el caràcter instrumental d'aquest règim amb relació al dret prestacional consagrat en l'article 47.1.1 CE, justifiquen la facultat de l'administració per a imposar a qui amb ella s'ha relacionat en aqueix procés constructiu l'obligació de reparar els vicis o defectes existents en l'edificació mateixa com a conseqüència de dèficit de diligència en qualsevol de les fases del procés, sense perjudici de les accions de repetició que al promotor puguen correspondre; aquesta obligació de reparar es preveu en el reglament d'habitatges de protecció oficial no sols com un efecte jurídic que cal afegir o addicionar a la sanció pròpiament dita, imposant-la tant a l'infractor, siga aquest el promotor, el constructor o els facultatius intervinents, sinó també autònomament, deslligada de tota resposta sancionadora, com a efecte derivat de l'incompliment dels deures que assumeixen els que són part Administració-promotor en la relació juridicoadministrativa nascuda davant de l'objecte i a fi de promoure una edificació subjecta a aquell règim tuïtiu.»  
Atés que en la tramitació del procediment s'han observat les normes contingudes en el Reial decret 1398/1993, de 4 d'agost i, supletòriament, les contingudes en el títol IX la Llei de Règim Jurídic de les Administracions Públiques.  
Atés que és competència d'aquest Servei Territorial d'Habitatge i Projectes Urbans la resolució del present procediment, en virtut del que disposa l'Ordre de 15 de febrer de 2007 de la Conselleria de Territori i Habitatge.  
Vistos els preceptes legals esmentats; la Llei 1/1997, de 21 de febrer, de la Generalitat Valenciana; la Llei de Règim Jurídic de les Administracions Públiques, i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent, resolució:  
1. Declarar la caducitat del procediment i la inexistència de responsabilitat derivada d'infracció administrativa.  
2. Obligar el promotor de Construcciones Cañero a realitzar, ell mateix o al seu càrrec, en el termini màxim de quinze dies, les obres següents:  
- Reparar les zones de coberta que originen les filtracions, impermeabilitzant-les com cal. Posterior pintada interior de les habitacions.   
Contra aquesta resolució, que no posa fi a la via administrativa, es podrà interposar recurs d'alçada davant del director general d'Habitatge i Projectes Urbans en el termini d'un mes comptador des de l'endemà a la recepció d'aquesta notificació, de conformitat amb el que preveu l'article 114 de la Llei de Règim Jurídic de les Administracions Públiques.  
En el cas que la part dispositiva de la resolució ordene l'execució d'obres i, independentment de l'anterior, us requerim formalment, d'acord amb el que disposa l'art. 13 de la Llei 1/1997, de 21 de febrer, de la Generalitat Valenciana, perquè les executeu en el termini fixat, us advertim que, si no ho feu així, l'administració n'aconseguirà l'execució forçosa, i us imposarà successives multes coercitives, en relació amb l'art. 96 de la Llei de Règim Jurídic de les Administracions Públiques i disposicions concordants del RDL 31/78 i RD 3148/78, de 31 d'octubre i 10 de novembre, respectivament.  
Us advertim igualment que si incompliu l'anterior requeriment es podrà instruir nou expedient sancionador, d'acord amb el que estableix l'art. 166 del Reglament d'habitatges de protecció oficial.  
València, 25 de febrer de 2009.- El cap del Servei Territorial: José Manuel Vacas Tatay.